Ahmed Ibrahim (Ghanaian politician)

Wɔatwerɛ nsɛm wei ɛwɔ Asante kasa mu

Ahmed Ibrahim yɛ Ghana amanyɔni ne Mmarahyɛbadwa a ɛtɔ so nson (7) a ɛwɔ Ghana Aman a ɛtɔ so anan no muni a ogyina Banda Mmrahyɛbadwam mpɛsoa a ɛwɔ Bono Mantam mu wɔ Ɔman Demokrasi Nhyiam Kuw (National Democratic Congress) tekiti so. Mprempren ɔyɛ Minority Chief Whip Abadiakyiri wɔ Ghana Mmarahyɛ Badwa no mu.

 Ne mmofraase abrabɔ ne nhomasua 
Wɔwoo Ibrahim wɔ Kotonimma bosome da a ɛtɔ so nsia (6) afe 1974, wɔ Banda Ahenkro wɔ Bono Mantam mu wɔ Ghana. Ibrahim suaa adeɛ wɔ Ghana Suapɔn mu baabi a onyaa abodin krataa wɔ Amanyɔsɛm ne Nyansapɛ mu (bachelor's degree in Political Science and Philosophy) wɔ afe 2001 mu.

 Adwuma 
Na ɔyɛ Flamingo Publications (Ghana) Limited adwumayɛfoɔ panin (Chief Executive Officer - CEO.

 Amanyɔsɛm 
Ibrahim hyɛɛ n’amanyɔsɛm adwuma ase wɔ afe 2009 mu bere a wɔkae sɛ ɔno na odii nkonim wɔ afe 2008 Ghana Amansan Abatow mu maa ne mansin no. Afei wɔpaw no sɛ ɔmmɛyɛ Mmarahyɛ Badwa a ɛtɔ so anum (5th) a ɛwɔ Ghana Amansin a ɛtɔ so anan (4th) muni wɔ Ɔpɛpɔn bosome da a ɛtɔ so nson (7) afe 2009. Bere a Ibrahim wiee n’ahennie afe a ɛdi kan no, ɔsii gyinaeɛ sɛ ɔbɛpere ahennie foforɔ wɔ afe 2013 mu na ɔdii Joe Danquah so nkonim sɛ ɔbɛkora n’akongua so. Wɔ afe 2015 mu no ɔsii akan na odii nkonim wɔ NDC mmarahyɛ badwa primaries mu maa Banda Mmrahyɛbadwam mpɛsoa a ɛwɔ Bono Mantam mu wɔ Ghana. Ɔdii nkonim wɔ saa mmarahyɛ badwa atenaeɛ yi mu wɔ afe 2016 Ghana amansan abatoɔ mu denam abatoɔ 6,167 a onyaeɛ a ɛgyina hɔ ma 52.03% tiaa nea ɔne no reko no abatoɔ 5,660 a ɛgyina hɔ ma 47.76%.

 Boayikuw ahorow 
Ibrahim yɛ Budget Boayikuo Titiriw no muni; Nkitahodi Boayikuw (Communications Committee) no muni; ɔyɛ Mpɔtam Aban ne Nkuraase Nkɔso Boayikuw (Local Government and Rural Development Committee) no muni; na ɔyɛ Adwumayɛ/Edwadie Boayikuw (Business Committee) no muni.

 N'abrabɔ mu nsɛm 
Ibrahim yɛ Kristoni. Waware na ɔwɔ abofra baako (1).

 Ntotoho 

Nkyekyεmu:Ghana mmrahyɛbadwafoɔ 2021-2025
Nkyekyεmu:Ghana mmrahyɛbadwafoɔ 2009–2013
Nkyekyεmu:Ghana mmrahyɛbadwafoɔ 2013–2017
Nkyekyεmu:Ghana mmrahyɛbadwafoɔ 2017–2021